police complaint filed against ram gopal varma
`కమ్మ రాజ్యంలో కడప రెడ్లు టైటిల్‌ రద్దు చేయాలి`
సంచలన దర్శకుడు రామ్‌ గోపాల్ వర్మ మరో వివాదానికి తెరతీశాడు. దీపావళి కానుకగా కమ్మ రాజ్యంలో కడప రెడ్లు ట్రైలర్‌ రిలీజ్ చేసిన వర్మపై అనంతరపురం పోలీస్‌ స్టేషన్‌లో కేసు నమోదైంది.
Samayam Telugu | Updated:
Oct 28, 2019, 02:42PM IST
రామ్‌ గోపాల్‌ వర్మ
సంచలన దర్శకుడు రామ్‌ గోపాల్ వర్మ మరో వివాదానికి తెర తీశాడు. ఇటీవల కాలంలో రామ్ గోపాల్‌ వర్మ తన సినిమాలతో కన్నా అవి సృష్టిస్తున్న వివాదాలతోనే ఎక్కువగా వార్తల్లో ఉంటున్నాడు. తాజాగా అలాంటి ఓ వివాదాస్పద చిత్రాన్ని తెర మీదకు తీసుకువస్తున్నాడు రామ్‌ గోపాల్ వర్మ.
ఎన్నికలకు ముందు లక్ష్మీస్‌ ఎన్టీఆర్‌ పేరుతో ఎన్టీఆర్‌, లక్ష్మీ పార్వతిల అనుబంధం నేపథ్యంలో సినిమాను తెరకెక్కించిన వర్మ, ఇప్పుడు కమ్మ రాజ్యంలో కడప రెడ్లు అంటూ మరో వివాదాస్పద చిత్రాన్ని రూపొందిస్తున్నాడు. గత ఎన్నికల తరువాత తెలుగుదేశం పార్టీ ఘోర ఓటమి, తరువాతి పరిణామాల నేపథ్యంలో ఈ సినిమాను రూపొందిస్తున్నారు.